open-index/open-wikipedia-markdown huggingface dataset:
Տերենս Ճգնավորյան

**Տերենս Ճգնավորյան** (, ), ֆրիսթայլի ֆրանսահայ դահուկորդ, որը մասնագիտացած է սքիքրոսում։

## Կենսագրություն
Առաջին անգամ Աշխարհի գավաթի պատվո հարթակին Տերենս Ճգնավորյանը կանգնել է 2017 թվականի դեկտեմբերի 7-ին Վալ Տորանսում՝ սքիքրոսի մրցումներում զբաղեցնելով երրորդ տեղը: Երկրորդ անգամ պատվո հարթակին նա կանգնել է 8 օր անց՝ Մոնտաֆոնում, որտեղ զբաղեցրել է երկրորդ տեղը:

Դրանից չորս տարի անց՝ 2021 թվականի դեկտեմբերի 11-ին, նույն Վալ Տորանս հանգստավայրում նա տոնել է իր առաջին հաղթանակը Աշխարհի գավաթում, որտեղ առաջ է անցել իր հայրենակից Բաստիեն Միդոլից: 

Մեկ տարի անց՝ 2022 թվականի դեկտեմբերի 12-ին Արոզայում Տերենս Ճգնավորյանը տարել է Աշխարհի գավաթում իր երկրորդ հաղթանակը։

2023 թվականից Տերենս Ճգնավորյանը Ֆրանսիայի մաքսային ծառայության թիմի անդամ է:

Տերենս Ճգնավորյանի հորեղբորորդին՝ Մելվին Ճգնավորյանը, նույնպես ֆրիսթայլի դահուկորդ է։ Եղբայրները Ֆրանսիայի հավաքականի կազմում մասնակցում են Միլանում և Կորտինայում ընթացող 2026 թվականի Ձմեռային օլիմպիական խաղերին։ Տերենսը մասնակցել է ևս երկու օլիմպիադայի․ 2018 թվականին Փհենչհանում նա զբաղեցրել է 28-րդ հորիզոնականը, իսկ 2022 թվականին Պեկինում՝ 18-րդը։

## Նվաճումներ
### Օլիմպիական խաղեր
Տերենս Ճգնավորյանը երրորդ անգամ է մասնակցում Օլիմպիական խաղերին։ Նախկինում նա մասնակցել է 2018 թվականին Փհենչհանի և 2022 թվականին Պեկինի օլիմպիադաներին։

### Աշխարհի գավաթ
* Առաջին մասնակցությունը՝ Ալպ դ'Յուեզ՝ 2012, հունվարի 11
* **10 պատվո հարթակ**, այդ թվում՝ **3 հաղթանակ**

#### Աշխարհի գավաթի վարկանիշային աղյուսակներ
2013-2014 մրցաշրջանից մասնակցելով աշխարհի գավաթի խաղարկությանը՝ Տերենս Ճգնավորյանը 2022 թվականին իր լավագույն վարկանիշը գրանցել է սքիքրոսում՝ զբաղեցնելով երկրորդ տեղը և զիջելով շվեյցարացի Ռայան Ռեգեսին։

#### Հաղթանակներ

### Ֆրանսիայի առաջնություն
* 2020՝ 3-րդ տեղ

## Ծանոթագրություններ

## Արտաքին հղումներ

Կատեգորիա:Ձմեռային օլիմպիական խաղերի մարզիկներ
Կատեգորիա:Ֆրանսահայ մարզիկներ
Կատեգորիա:Ֆրանսիացիներ հայկական սերմամբ
Ամիկ կուղբ

**Ամիկ**, 1976 թվականի Մոնրեալում անցկացված ամառային օլիմպիական խաղերի պաշտոնական թալիսմանը։

## Ընտրություն
Կանադական կուղբը Կանադայի խորհրդանիշներից մեկն է՝ թխկու տերևի հետ միասին։ Այս տեսակը բնակվում է գրեթե ամբողջ երկրում, բացառությամբ Հեռավոր Հյուսիսի։ Կենդանին պատկերված է Կանադայի հինգ ցենտանոց մետաղադրամի վրա։ Կուղբը պատկերված է նաև Կանադայի առաջին փոստային նամականիշի վրա, որը կոչվում է «Երեք պեննի կուղբ»։ 16-րդ դարից ի վեր կուղբի մորթին երկրի ամենակարևոր առևտրային ապրանքներից մեկն է եղել։ Կուղբը օժտված է իսկական մարզիկին բնորոշ հատկանիշներով՝ համբերատարություն, կամքի ուժ և համառություն։

## Անվանում
Թալիսմանի անունը պատահականորեն չի ընտրվել։ Ամիկ բառը ծագում է ալգանկիներենից, որը ամենատարածվածն է Կանադայի բնիկ ժողովուրդների շրջանում։ Այն ալգոնկին բառից թարգմանաբար նշանակում է «կուղբ»։ Ավելին, Ամիկ բառը հեշտ է հիշել, հեշտ է արտասանել բոլոր լեզուներով և կապված է ռոմանտիկ լեզուներում ( *իտալերեն* ՝ amico, *իսպաներեն* ՝ amigo, *ֆրանսերեն* ՝ ami) հանդիպող լատինական արմատներով լայնորեն հայտնի բառերի հետ, որոնք նշանակում են «ընկեր»։

## Տարբերակներ
Ամիկ կուղբը սև է և կապված է ժապավենով։ Օգտագործվել են ժապավենի մի քանի գույներ և նախշեր։ Ամենատարածված տարբերակը Ամիկը՝ կարմիր ժապավենովն է, որի վրա սպիտակ գույնով պատկերված է 1976 թվականի Օլիմպիական խաղերի լոգոն։ Մեկ այլ տարբերակում կարմիր ժապավենի վրա օղակներ չկան։ Երրորդ ժապավենի գունային սխեման տարբերվում է առաջին երկուսից նրանով, որ այն գունավորված է ծիածանի բոլոր գույներով։

## Հետաքրքիր փաստեր
* Ամիկը կուղբերի առաջնորդի անունն է Հենրի Լոնգֆելոյի «Հիավաթայի երգը» էպիկական պոեմում։
* Կա մի հումորային լեգենդ, որը բացատրում է Ամիկի կախված պոչի տարօրինակ դիրքը. ենթադրաբար նկարիչը չի ունեցել բավականաչափ մեծ թուղթ՝ պոչը հորիզոնական դիրքով տեղադրելու համար։

## Ծանոթագրություններ

## Արտաքին հղումներ
* Ամիկը *Olimpic.org* կայքում

Կատեգորիա:Կանադա
Կատեգորիա:Օլիմպիական խաղեր
Կատեգորիա:Օլիմպիական խորհրդանիշներ
Յորգո Ալեքսանդրու

**Յորգո Ալեքսանդրու** (, հայտնի է նաև որպես **Յորգոս Ալեքսանդրու**, ), ամերիկացի բոբսլեյիստ։ Դանիել Ջանջիգյանի հետ նա ներկայացրել է Հայաստանը 2002 թվականի Ձմեռային օլիմպիական խաղերում՝ բոբսլեյի տղամարդկանց երկյակի մրցումներում զբաղեցնելով 33-րդ տեղը։

## Մարզական կարիերա
Յորգո Ալեքսանդրուն և Դանիել Ջանջիգյանը Հայաստանի դրոշի ներքո մասնակցել են 2002 թվականին Յուտա նահանգի Սոլթ Լեյք Սիթի քաղաքում կայացած Ձմեռային օլիմպիական խաղերի բոբսլեյի երկյակի մրցումներին։ Սկզբում Ջանջիգյանի բրեյքմանը (արգելակողը) պետք է լիներ Արա Բեզջյանը, բայց մեջքի վնասվածք ստանալու պատճառով նրան ստիպված էին փոխարինել։ Այնուհետև թիմում փորձել են ներգրավել հայաստանցի ծանրամարտի չեմպիոնի, սակայն նրա վիզայի դիմումը չեղարկվել է սեպտեմբերի 11-ի ահաբեկչական հարձակումներից հետո։

Թեպետ երկուսն էլ եղել են Ամերիկայի Միացյալ Նահանգների քաղաքացիներ, իսկ հույն Ալեքսանդրուն՝ հայկական ծագում չուներ, նրանց շնորհվել է Հայաստանի բնակության իրավունք, որպեսզի զույգը կարողանա մասնակցել խաղերին։

Հատկանշական է, որ զույգը մարզվել է Սան Խոսեի (Կալիֆոռնիա) փողոցներում՝ անվավոր ղեկասահնակով, որը հիշեցրել է 1988 թվականի Ձմեռային օլիմպիական խաղերի հայտնի ճամայկական բոբսլեյի թիմին։ Դա պայմանավորված էր նրանց համար մարզվելու համար համապատասխան վայրի բացակայությամբ, ինչպես նաև ֆինանսական սահմանափակումներով։

Որակավորման փուլերում Ջանջիգյան-Ալեքսանդրու զույգը զբաղեցրել է 5-րդ տեղը՝ որակավորվելով միայն վերջին փորձի ժամանակ։

Չնայած ազգային լրատվամիջոցների մեծ ուշադրությանը, Ալեքսանդրուն և Ջանջիգյանը մրցումներում զբաղեցրել են 33-րդ տեղը։

## Ծանոթագրություններ

## Արտաքին հղումներ
* Յորգո Ալեքսանդրուի օլիմպիական վիճակագրությունը

 

Կատեգորիա:Ամերիկացիներ հունական ծագմամբ
Կատեգորիա:Ձմեռային օլիմպիական խաղեր 2002-ի բոբսլեյիստներ
Կատեգորիա:Օլիմպիական բոբսլեյիստներ Հայաստանից
Ռոբերտս Կրուզբերգս

**Ռոբերտս Կրուզբերգս** (, ), լատվիացի շորթ-տրեկիստ, 2026 թվականի Օլիմպիական խաղերի բրոնզե մեդալակիր, Եվրոպայի առաջնության արծաթե մեդալակիր։ Լատվիայի պատմության մեջ առաջին օլիմպիական մեդալակիր շորթ թրեկից։

## Մարզական կարիերա
Առաջին անգամ միջազգային ասպարեզում հանդես է եկել 2016 թվականին Սոֆիայում կայացած պատանիների աշխարհի առաջնությունում, որտեղ էստաֆետում զբաղեցրել է 12-րդ տեղը, իսկ բազմամարտում՝ 87-րդ տեղը։

Աշխարհի գավաթի խաղարկությունում իր նորամուտը նշել է 2017 թվականի փետրվարին Դրեզդենում, որտեղ զբաղեցրել է 32-րդ և 28-րդ տեղերը 1500 մ հեռավորության վրա: 2017 թվականի պատանիների աշխարհի առաջնությունում Ինսբրուքում զբաղեցրել է 42-րդ տեղը բազմամարտում, իսկ 2018 թվականի պատանիների աշխարհի առաջնությունում Տոմաշուվ Մազովեցկիում՝ 19-րդ տեղը բազմամարտում:

2018/19 մրցաշրջանում Կրուզբերգսը 30-րդն էր Դորդրեխտում կայացած Եվրոպայի 2019 թվականի առաջնությունում: Նույն թվականին Սոֆիայում կայացած աշխարհի առաջնությունում էստաֆետում զբաղեցրել է յոթերորդ տեղը, իսկ բազմամարտում՝ 27-րդ տեղը։  Հաջորդ տարի Դեբրեցենում կայացած Եվրոպայի առաջնությունում եղել է 12-րդը բազմամարտում:

2020/21 մրցաշրջանում Գդանսկում կայացած Եվրոպայի առաջնությունում դարձել է 24-րդը բազմամարտում, Ռոտերդամում կայացած աշխարհի առաջնությունում՝ 34-րդը:

2022 թվականի փետրվարին մասնակցել Է Պեկինի Ձմեռային օլիմպիական խաղերին։ 1500 մետր մրցատարածությունում զբաղեցրել է 26-րդ տեղը, 1000 մետր մրցատարածությունում եղել է 20-րդը, իսկ 500 մետր մրցատարածությունում դարձել է իններորդը։  Մոնրեալում կայացած աշխարհի հաջորդ առաջնությունում զբաղեցրել է յոթերորդ տեղը բազմամարտում: 2022/2023 մրցաշրջանի արդյունքներով աշխարհի գավաթի ընդհանուր հաշվարկում 1000 մետր մրցատարածությունում դարձել է երրորդը։

2026 թվականի հունվարին Թիլբուրխում կայացած Եվրոպայի առաջնությունում 1500 մետր մրցատարածությունում նվաճել է արծաթե մեդալ:

2026 թվականի փետրվարի 14-ին Միլան/Կորտինայի 2026 թվականի Ձմեռային օլիմպիական խաղերում 1500 մետր մրցատարածությունում նվաճել է բրոնզե օլիմպիական մեդալ։

Նրա եղբայրը՝ Կարլիս Կրուզբերգսը, նույնպես ակտիվորեն զբաղվում է շորթ թրեքինգով։

## Ծանոթագրություններ

## Արտաքին հղումներ
* Էջը isu կայքում
* Կենսագրական տվյալներ shorttrackonline.info կայքում
* Վիճակագրությունը the-sports.org կայքում

Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Կատեգորիա:Լատիշ մարզիկներ
Չժուան Չժուանին

**Չժուան Չժուանին** (, ), թայվանցի դերասանուհի և երգչուհի, *katncandix2* ինդի-փոփ դուետի մենակատար, որը հայտնի է նաև **Սյաոցյու** կեղծանունունով:

## Կենսագրություն
Ծնվել է 1985 թվականին։ 

Անգլերեն և ամերիկյան գրականություն է սովորել Ալետեայի համալսարանում, բայց ուսումը կիսատ է թողել հանուն երաժշտական կարիերայի։ Նա իր ֆակուլտետում մասնակցել է կարաոկեի մրցույթի, որտեղ նրան նկատել է դատավորներից մեկը՝ Շեն Շենժեն՝ Marshmallow խմբի ապագա պրոդյուսերը։ Բացի այդ, ակտիվորեն զբաղվում է դերասանական գործունեությամբ՝ նկարահանվելով կինոյում և հեռուստատեսությունում, ինչպես նաև ելույթ ունենալով թատերական բեմում։ 

Իր էկրանային առաջնաելույթը կատարել է 2017-ին՝ խաղալով միայնակ երիտասարդ ծաղկավաճառ տղայի գլխավոր դերը ռեժիսոր Վեյ Թեշենի «52 Հց, ես սիրում եմ քեզ» երաժշտական ռոմանտիկ ֆիլմում: Ֆիլմը, ինչպես և սկսնակ դերասանուհու խաղը, ստացել է ոչ միանշանակ արձագանքներ, իսկ տեղական վարձույթում ընդհանրապես ձախողվել է: Նույն թվականին նա թողարկել է իր առաջին ստուդիական ալբոմը՝ «The Direction of the Stars»-ը։

Ներկայումս զբաղվում է նաև աստղագուշակությամբ և այլընտրանքային բժշկությամբ, վարում է համապատասխան դասընթացներ և հանդես է գալիս դասախոսություններով:

## Ծանոթագրություններ

## Արտաքին հղումներ
* 
* 莊鵑瑛-小球的YouTube頻道 

Կատեգորիա:Երաժիշտներ այբբենական կարգով
Նիպահ (վիրուս)

**Նիպահ վիրուս** (  (նախկինում ), վիրուսի տեսակ, որն առաջացնում է ծանր հիվանդություն, որը բնութագրվում է ուղեղի բորբոքմամբ (էնցեֆալիտ) կամ շնչառական վարակներով: Նիպահ վիրուսը սերտորեն կապված է Հենդրա հենիպավիրուսի հետ. երկու տեսակներն էլ պատկանում են Paramyxoviridae ընտանիքի Henipavirus ցեղին: Երկու վիրուսների բնական կրողները Մեգաբատ ընտանիքի պտղակեր չղջիկներ են:

## Հիվանդության բռնկումներ
Նիպահ վիրուսն առաջին անգամ հայտնաբերվել է 1999 թվականին՝ Մալայզիայում Նիպահ գետի  մոտակայքում ապրող խոզաբույծների շրջանում, հիվանդության բռնկման ժամանակ։ Այդ ժամանակվանից ի վեր գրանցվել է ևս 12 բռնկում, բոլորը Հարավային Ասիայում։

2018 թվականին Հնդկաստանի Կերալա նահանգում գրանցվել է Նիպահ վիրուսի բռնկում, որի հետևանքով մահացել է 17 մարդ։ 2021 թվականի սեպտեմբերին նույն նահանգում գրանցվել է վիրուսի բռնկում, որի հետևանքով մահացել է 12-ամյա երեխա և վարակի ախտանիշներ ունեցող 11 մարդ։ 2023 թվականի սեպտեմբերի 16-ին Հնդկաստանում կրկին սկսվել է վիրուսի բռնկում։ Մահացել է երկու մարդ։ 2024 թվականի հուլիսի 22-ին Կերալա նահանգում մահացել է 14-ամյա դեռահաս։

Նիպահ վիրուսի վերջին բռնկումը Հնդկաստանում գրանցվել է 2026 թվականի հունվարի 24-ին։ Որոշ աղբյուրների համաձայն՝ վարակվել է 5 մարդ։ Մեկ մարդ մահացել է 2026 թվականի հունվարի 25-ին Կալկաթայում։

## Բնական կրողներ
մինի|Մոխրագույն գլխով թռչող աղվեսներ ( ''Pteropus poliocephalus'' )
Նիպա վիրուսի բնական կրողները *Pteropodidae* ընտանիքի մրգատու չղջիկներն են, մասնավորապես՝ *Pteropus ցեղին* պատկանող տեսակները:,այդ թվում՝ *Pteropus vampyrus-ը* (մեծ թռչող աղվես) և *Pteropus hypomelanus-ը* (փոքր թռչող աղվես), որոնք երկուսն էլ հայտնաբերվել են Մալայզիայում:  Պտղակեր չղջիկները հիվանդության ակնհայտ նշաններ չեն ցուցաբերում:

Նիպա վիրուսի թռչող աղվեսներից խոզերին փոխանցումը, ենթադրվում է, պայմանավորված է Մալայզիայի թերակղզում չղջիկների բնակավայրերի և խոզանոցների միջև համընկնմամբ: Մեկ բռնկման ժամանակ մրգատու այգիները գտնվում էին խոզանոցին մոտ, ինչը թույլ էր տալիս մեզի, կղանքի և մասամբ կերած մրգերի թափվել խոզերի վրա: Հետահայաց ուսումնասիրությունները ցույց են տալիս, որ վիրուսի տարածումը խոզերի մեջ կարող էր տեղի ունենալ Մալայզիայում 1996 թվականից ի վեր: 1998 թվականի ընթացքում վիրուսի տարածմանը նպաստել է վարակված խոզերի տեղափոխումը այլ ֆերմաներ, որտեղ տեղի են ունեցել նոր բռնկումներ:

## Ծանոթագրություններ
Life Changes

***Life Changes,*** ամերիկացի քանթրի երաժիշտ Թոմաս Ռեթի երրորդ ստուդիական ալբոմը, որը  2017 թվականի սեպտեմբերի 8-ին  է Valory Records լեյբլը: Մարեն Մորիսը մասնակցել է ալբոմի ձայնագրմանը: Ալբոմը իր առաջնաելույթն է ունեցել ԱՄՆ-ի Billboard 200 առաջին հորիզոնականում՝ դառնալով Ռեթի կարիերայի առաջին հիթ-շքերթը:

## Պատմություն
Ալբոմի գլխավոր սինգլը՝ «Craving You»-ն, թողարկվել է 2017 թվականի ապրիլի 3-ին՝ որպես դուետ Մարեն Մորիսի հետ միասին: Երգը զբաղեցրեցլ է առաջին հորիզոնականը ԱՄՆ-ի *Country Airplay*-ում և Կանադայի *Canada Country*-ում։ Երկրորդ սինգլը՝ «Unforgettable»-ը, թողարկվել է 2017 թվականի հուլիսի 28-ին՝ ռադիոյով: 2017 թվականի նոյեմբերի 20-ին ռադիոյով թողարկվել է «Marry Me» երգը՝ որպես ալբոմի երրորդ սինգլ: 2017 թվականի օգոստոսի 11-ին որպես ալբոմի առաջին գովազդային սինգլ թողարկվել է «Sixteen» գովազդային սինգլը: 2017 թվականի օգոստոսի 18-ին թողարկվել է երկրորդ գովազդային սինգլը՝ «Grave»-ը: 2017 թվականի սեպտեմբերի 1-ին որպես երրորդ գովազդային սինգլ թողարկվել է ալբոմի գլխավոր երգը:

«Sweetheart» երգը թողարկվել է սեպտեմբերի 7-ին՝ որպես գովազդային սինգլ, որը բացառապես թողարկվել է Billboard-ի համար, ալբոմի թողարկումից մեկ օր առաջ: «Leave Right Now» երգի ռեմիքսը որպես հինգերորդ գովազդային սինգլ թողարկվել է 2018 թվականի ապրիլի 13-ին:

## Առևտրային հաջողություն
«Life Changes» ալբոմը առաջնաելույթ է ունեցել ԱՄՆ-ի Billboard 200 հիթ շքերթի առաջին հորիզոնականում՝ 123,000 ալբոմին համարժեք միավորներով (ներառյալ 94,000 մաքուր ալբոմի վաճառք): Սա Թոմաս Ռեթի առաջին չարթտոպերն է նրա երկրորդ՝ «Life Changes» ստուդիական ալբոմից հետո, որը 2015 թվականին զբաղեցրել էր 2-րդ հորիզոնականը։ Ալբոմը նաև դարձել է նրա առաջին ալբոմը, որը գլխավորել է «Top Country Albums» հիթ-շքերթը: 2017 թվականին ալբոմը դարձել է առաջին քանթրի երաժշտության ալբոմը, որը Billboard 200 բազմաժանր չարթում հասել է  առաջին հորիզոնականին: Թողարկման երկրորդ շաբաթում այն ​​վաճառվել  ևս 20,400 օրինակով։ 2019 թվականի մարտի դրությամբ ալբոմը Միացյալ Նահանգներում վաճառվել էր 319,600 օրինակով:

## Անվանակարգեր և մրցանակներ

## Երգացանկ
Ըստ Tidal և Spotify.

## Չարթեր

### Շաբաթական չարթեր

### Տարեկան չարթեր

## Ծանոթագրություններ

## Արտաքին հղումներ
* 

Կատեգորիա:2017 ալբոմներ
Կատեգորիա:Billboard 200 գլխավորած ալբոմներ
Սուպերհետերոդինային ռադիոընդունիչ

**Սուպերհետերոդինային ռադիոընդունիչ**,  (սուպեր․․․ և հետերոդին), ռադիոընդունիչ, որում մինչև ընդունվող ռադիոազդանշանի դետեկտումը կատարվում է նրա կրող հաճախականության՝ մոդուլացման օրենքը չփոխող փոխակերպում (նվազեցում)։ Սուպերհետերոդինային ռադիոընդունիչների ամենատարածված տեսակն է և լայնորեն կիրառվում է էլեկտրակապում, ռադիոհաղորդման, ռադիոաստղագիտության մեջ և այլուր։ Սուպերհետերոդինային ռադիոընդունիչներում համեմատաբար պարզ և հուսալի կառուցվածքի պայմաններում ապահովվում է ազդանշանների բարձրորակ ընդունում։ Սուպերհետերոդինային ռադիոընդունման եղանակը առաջարկել են միաժամանակ է․ Արմսթրոնգը (ԱՄՆ) և Լ․ Լևին (Ֆրանսիա), 1918-ին։ Հաճախականության միակի փոխակերպումով սուպերհետերոդինային ռադիոընդունիչում ընդունվող f_c հաճախականությամբ ազդանշանը ելքի շղթայից և ռադիոհաճախականության ուժեղացուցիչից հետո հասնում է հաճախականության փոխակերպիչին, որին տրվում են նաև հետերոդինից եկող f_r հաճախականությամբ տատանումները։ 


 
Հաճախականության միակի փոխակերպումով սուպերհետերոդինային ռադիոընդունիչի սխեմա․ Անտենա, ելքի շղթա,  ռադիոհաճախականության ուժեղացուցիչ, խառնիչ, հետերոդին, միջանկյալ հաճախականության ուժեղացուցիչ,  դետեկտոր, ցածր (ձայնային) հաճախականության ուժեղացուցիչ, վերջին սարք (օրինակ բարձրախոս)


Փոխակերպման հետևանքով ստացված, այսպես կոչված, միջանկյալ f_n հաճախականությամբ ազդանշանը, որ հավասար է f_c և f_r հաճախականությունների տարբերությանը, ուժեղացվում է միջանկյալ հաճախականության ուժեղացուցիչով (ՄՀՈւ) և դետեկտվում։ Կիրառվում են նաև հաճախականության բազմակի փոխակերպումով սուպերհետերոդինային ռադիոընդունիչներ։ Սուպերհետերոդինային ռադիոընդունիչների կարևոր առավելությունն այն է, որ նրանցում չի պահանջվում վերափոխել ՄՀՈԻ–ն, քանի որ ընդունվող ազդանշանի ցանկացած հաճախականության դեպքում կարելի է սահմանել հետերոդինի այնպիսի հաճախականություն, որ f_n-ը լինի, անփոփոխ։ Սուպերհետերոդինային ռադիոընդունիչի թերությունը հաճախականության փոխակերպման ժամանակ ընդունման կողմնակի կանալների առաջացումն է, որը կարելի է վերացնել սուպերհետերոդինային ռադիոընդունիչի բարձր հաճախականության տրակտի ընտրողականությունը բարձրացնելով, ընդունվող հաճախականությունների տիրույթից դուրս միջանկյալ հաճախականություն ընտրելով։

Կատեգորիա:Ռադիոէլեկտրոնիկա
Վիլյա դե Լեգանես գավաթ

մինի|Լուսանկար 2019 թվականի Վիլյա Դե Լեգանես գավաթի խաղից («Լեգանես» – «Ալբասետե», 3-1)
**Վիլյա դե Լեգանես գավաթ** (), մեկ խաղից բաղկացած ամենամյա ընկերական ֆուտբոլային մրցաշար, որը 1980 թվականից անցկացնում է իսպանական «Լեգանես» ակումբը։

Մրցաշարի հաղթողներին հանձնվում է «Ոսկե վարունգ» մրցանակը։

## Մրցաշարի պատմություն

### Խաղարկության ձևաչափ
Գավաթն առաջին անգամ խաղարկվել է 1980 թվականին՝ որպես ամառային ընկերական մրցաշար։ Մրցաշարի կանոնների համաձայն՝ «Լեգանեսը» մրցում է ինչպես իսպանական, այնպես էլ օտարերկրյա թիմերի հետ: Թեև մրցաշարին հիմնականում մասնակցում են իսպանական թիմեր, նրան երկու անգամ մասնակցել են օտարերկրյա ակումբներ (1998 թվականին՝ պորտուգալական «Կամպոմայորենսեն» և 2013 թվականին՝ կատարական ակումբ): Մրցաշարում ամենաշատ տիտղոսներ նվաճած թիմը հենց «Լեգանեսն» է, որն ունի 25 հաղթանակ (2025 թվականի դրությամբ):

Մրցաշարն անցկացվել է տարբեր ձևաչափերով։ 1980-1996 թվականներին մրցաշարերի մեծ մասն անցկացվել է չորս թիմի մասնակցությամբ՝ կիսաեզրափակիչ, եզրափակիչ և երրորդ տեղի համար փուլերով։ 1985, 1989, 1994 և 1995 թվականների մրցաշարերին, ինչպես նաև 1997 թվականից ի վեր բոլոր մրցաշարերին մասնակցել է միայն երկու թիմ։ Միակ բացառությունը 2011 թվականի մրցաշարն էր, որի ընթացքում երեքթիմանոց մրցաշարի հաղթողը որոշվել է լիգայի ձևաչափով։ Գավաթի 2020 թվականի մրցաշարը չեղարկվել է COVID-19 համավարակի պատճառով։

Ներկայիս գավաթակիրը «Լեգանեսն» է, որը 2025 թվականի հոկտեմբերին 11-մետրանոցների հարվածաշարում 4-3 հաշվով հաղթել է «Լևանտեին» (խաղի հիմնական ժամանակն ավարտվել է ոչ-ոքի՝ 3-3): Տղամարդկանց թիմերից բացի, մրցաշարն անցկացվում է նաև կանանց թիմերի միջև:

### Գավաթ
2018 թվականից սկսած մրցաշարի հաղթողներին շնորհվում է «Ոսկե վարունգ» մրցանակը (), իսկ երկրորդ տեղը զբաղեցնողին՝ «Արծաթե վարունգ» (): Լեգանես քաղաքն Իսպանիայում հայտնի է վարունգի մշակությամբ, և նրա բնակիչներին ոչ պաշտոնապես անվանում են «pepineros» («վարունգ աճեցնողներ»): «Pepineros» տերմինը նաև «Լեգանես» ակումբի մականունն է, իսկ նրա պաշտոնական թալիսմանը մարդակերպ վարունգ է:

«Ոսկե վարունգը» համարվում է ֆուտբոլային ամենաանսովոր մրցանակներից մեկը։ Գավաթն ունի 24 սանտիմետր բարձրություն և կշռում է 5 կիլոգրամ։ Մրցանակի գաղափարը ծագել է որպես կատակ. այն բանից հետո, երբ Կրիշտիանու Ռոնալդուն 2016 թվականին նվաճել էր «Ոսկե գնդակը», «Լեգանեսի» Twitter-յան պաշտոնական էջում հրապարակվել էր մրցանակի լուսանկարը ոսկե վարունգի տեսքով:

## Պատմություն
Առաջին խաղարկությունում հաղթել է «Ռայո Վալեկանոն», իսկ «Լեգանեսն» ամենաշատ տիտղոսներ նվաճած թիմն է՝ քսանհինգ։

## Մրցանակակիրներ

## Ծանոթագրություններ

## Տես նաև

* Լեգանես
* Ժոան Գամպերի գավաթ
Կատեգորիա:Լեգանես ՖԱ
Կատեգորիա:Ֆուտբոլի մրցություններ Իսպանիայում
Կատեգորիա:1980 հիմնադրումներ
Stilelibero

***«Stilelibero»*** (), իտալացի երգիչ և կոմպոզիտոր Էրոս Ռամացոտիի երաժշտական ​​ստուդիական ալբոմը, որը 2001 թվականին թողարկել է *Bertelsmann Music Group ընկերությունը*։ Սկավառակի իսպաներեն տարբերակը թողարկվել է *«Estilo libre»* վերնագրով։ Ալբոմը վաճառվել է մոտ 900․000 օրինակով:

## Ալբոմի մասին
Ինչպես նշել էր Էրոս Ռամացոտին, ալբոմը մի տեսակ «մրցակցություն» էր հայտնի կատարող Ջաննի Մորանդիի հետ։ Ալբոմի թողարկումը սկզբնապես նախատեսված էր 2001 թվականին, սակայն «Come fa bene l'amore» ալբոմի թողարկման պատճառով Մորանդին, Ռամացոտին և նրա ստեղծագործական թիմը որոշել էին սկավառակը թողարկել  ավելի վաղ։

Թողարկմանը նախորդել է «Fuoco nel fuoco» սինգլը: Երգը պատմում է կրքոտ սիրո մասին, որը արագորեն հանգչում է։ Երգի երաժշտական ոճը որոշ քննադատներ սահմանել են որպես «արագ բալլադ», որն ուղեկցվում է լատինաամերիկյան երաժշտական գործիքների նվագակցությամբ:

Ալբոմում ներառված էր նաև հայտնի «Più che puoi» երգը, որը Ռամացոտին կատարել և ձայնագրել էր հայտնի ամերիկացի երգչուհի Շերի հետ միասին։ 2007 թվականին երգը ներառվել է Էրոս Ռամազոտիի «*<bdi>[[E²]]</bdi>*» կրկնակի ալբոմում, որը բաղկացած էր արտիստի լավագույն կոմպոզիցիաներից։ Երգը ունեցել է մի քանի ռեմիքս:

## Երգացանկ

### Իտալերեն տարբերակ

### Իսպաներեն տարբերակ

## Սինգլներ

# *[[Fuoco nel fuoco|«Fuoco nel fuoco»]]*;
# *«Un angelo non è»*;
# *[[Più che puoi|«Più che puoi»]]* (դուետ Շերի հետ);
# *[[L’ombra del gigante|«L’ombra del gigante»]]*;
# *«Per me per sempre»*.

## Չարթեր

### Միջազգային հիթ շքերթներ

### Վարկանիշը ըստ [[Итальянская федерация звукозаписывающей индустрии|FIMI]]-ի

## Ծանոթագրություններ

## Արտաքին հղումներ

* Официальный сайт Эроса Рамаццотти

Կատեգորիա:Էրոս Ռամացոտիի ալբոմներ
Կատեգորիա:2001 ալբոմներ
Ջունգլիների մարզասրահ

մինի|Ավանդական ջունգլիների մարզասրահ
**Ջունգլիների մարզասրահ** ( կամ   ), խաղահրապարակի սարքավորումների մի մաս, որը պատրաստված է բազմաթիվ նյութերից, ինչպիսիք են մետաղական խողովակները կամ պարանները, որոնց վրա մասնակիցները կարող են թռչկոտել, կախվել, նստել և որոշ դեպքերում՝ սահել։ Կապիկների ձողերը ջունգլիների մարզասրահի մի մասն են, որտեղ օգտատերը, օդում կանգնած, տատանվում է հավասարաչափ տարածված  հորիզոնական ձողերի միջև։ «Կապիկների ձողեր» տերմինը երբեմն օգտագործվում է ամբողջ ջունգլիների  մարզասրահը նշելու համար։

## Պատմություն
մինի|Տնային պայմաններում օգտագործման համար նախատեսված գմբեթաձև մագլցման սարք
Առաջին ջունգլիական մարզասրահը ստեղծվել է 1920 թվականին և արտոնագրել է իրավաբան Սեբաստիան Հինթոնը  Չիկագոյում։ Այն վաճառվել է Junglegym ապրանքանիշի անվան տակ։ Հինթոնի երկրորդ նախատիպը՝ «ջունգլիների մարզասրահը», դեռևս կանգուն է Վինետկայի պատմական ընկերությունում, որտեղ  այն տեղափոխվել է Իլինոյս նահանգի, Վինետկա քաղաքի Քրոու Այլանդ դպրոցում։ «Կապիկների ձողեր» տերմինը հանդիպում է առնվազն 1930-ական թվականներին,  չնայած Հինթոնի 1920 թվականի սկզբնական արտոնագիրը հղում է կատարում «կապիկի բնազդին»՝ պնդելով, որ ժայռամագլցումը երեխաների համար որպես վարժություն և խաղ ունի առավելություններ, իսկ նույն թվականին՝ ավելի ուշ, նրա բարելավման արտոնագրերը վերաբերում են կապիկների կողմից վանդակի ձողերի թափահարմանը, երեխաների կողմից «կապիկների թռիչքուղու» վրա ճոճվելուն և «կապիկի որս» խաղին։

Երբ Սեբաստիան Հինթոնը երեխա էր, նրա հայրը՝ մաթեմատիկոս Չարլզ Հինթոնը, նմանատիպ կառույց էր կառուցել բամբուկից՝ նպատակ ունենալով երեխաներին հնարավորություն տալ ինտուիտիվ կերպով հասկանալ եռաչափ տարածությունը մի խաղի միջոցով, որի ընթացքում կանչվում էին x, y և z առանցքների համարները, և յուրաքանչյուր երեխա փորձում էր առաջինը բռնել նշված հանգույցը։ Այսպիսով, կարտեզյան կոորդինատների աբստրակցիան կարող էր ընկալվել որպես տարածության մեջ շոշափելի կետի անվանում։

## Անվտանգություն
Վնասվածքների ռիսկը նվազեցնելու համար ջունգլիների մարզասրահների տարածքները հաճախ ծածկում են հատակը փայտի թեփի, ավազի կամ այլ հարվածը կլանող նյութի հաստ շերտով: Ամերիկայի ազգային անվտանգության խորհուրդը խորհուրդ է տալիս, որ խաղահրապարակները ունենան առնվազն 12 դյույմ (30 սմ) հաստությամբ նման նյութ։

## Պատկերասրահ

Պատկեր:Climbing-thing.jpg|Փոքրիկ ջունգլիների մարզասրահ
Պատկեր:ManonMonkeyBars.jpg|Կախվել կապիկների ճաղերից
Պատկեր:RevJungleGym_MobiusClimber.jpg|Լանդշաֆտային կառույցներ, Մոբիուսի ալպինիստ
Պատկեր:RevJungleGym_SpacenetClimber3040.jpg|Լանդշաֆտային կառույցներ, տիեզերական ցանցով բարձրացող
Պատկեր:Boy_in_front_of_jungle_gym,_1967.jpg|Տղան ջունգլիների մարզասրահի առջև, 1967թվական
Պատկեր:Jungle_gym.JPG|Ջունգլիների մարզասրահ դպրոցի բակում, Շվեդիա, 2012 թվական
Պատկեր:Japanesehighschoolgirlonmonkeybars-dec19-2014.jpg|2014 Ճապոնացի աշակերտուհի կապիկի ձողերի վրա (雲梯), 2014 թվական
Պատկեր:Råcksta_jungle_gym.jpg|Ջունգլիների մարզասրահ Շվեդիայում, 2016 թվական
Պատկեր:USMC-16939.jpg|Կապիկի ձողերի ռազմական տարբերակը


## Ծանոթագրություններ

Կատեգորիա:1920 հայտնություններ
Կատեգորիա:Ամերիկյան հայտնագործություններ
Կատեգորիա:Փողոցային կահույք
Երգը

**«Երգը»**, Հրաչյա Քոչարի պատմվածքներից, գրվել է 1942 թվականին։

## Գնահատական
Հայրենական պատերազմի շրջանում գրված պատմվածքներում, ակնարկներում ու գեղարվեստական նամակներում Քոչարը նախ և առաջ բացահայտել, երևան է բերել սեվետական մարտիկների, սպաների, հայրենասիրությունը, նրանց քաղաքացիական բարձր գիտակցությունը։ Քոչարի խոսքը մշտապես լարված է ու կրքոտ, հագեցած անմիջական խորհրդածություններով պատերազմին մասնակցող հայ ժողովրդի զավակների ազգային հպարտության ու ժողովրդի պատմական երթուղիների մասին (օրինակ՝ հայ ժողովրդին ուղղված խսքերը «Բարեկամություն» պատմվածքի վերջում), հերոսության ժամանակակից ըմբռնման մասին («Հերոսը» և «Հերոսների ծնունդը» ակնարկների հեղինակային դատողությունները), ժողովուրդների եղբայրության հզոր ուժի մասին և այլն։ Նման խորհրդածությունները ոչ թե հեռացնում են գրողին տեսած ու զգացած կենսական պատկերների ճշմարիտ վերարտադրությունից, այլ հակառակը՝ խորացնում են անմիջական տպավորությունից ստացած պատկերը նոր իմաստավորումներով։

## Սյուժե
Երգը Սկսվում է գարնան նկարագրությամբ։ Պատմվում է առաջին դեմքով։ Հեղինակը քայլում է անտառի եզրով, նրա ականջներում հնչում է արկերի շառաչը, մտքերով խառն է։ Մի զինվոր հանկարծ սուլում է, որին ի պատասխան հեղինակը պարզում է հրացանը և հարցնում «բանալին»։ Հոտո զինվորին հաղորդում է օրվա գաղտնի լուրը, իսկ նա հեղինակին ցույց է տալիս ճանապարհը։ Հեռվից լսվում է մեղեդի։ Սկզբում թվում է, թե պատրանք է, բայց որքան մոտենում է, հասկանում է, որ իրական է։ Մոտենում է անտառապահի տնակին, մի քանի մարդիկ ճանաչում են նրանք և հայտնում նվագախմբի գալու մասին։ Երաժիշտները նվագում են «հայկական ռապսոդիա», մի ռուս զինվոր հայերեն երգ է երգում։ Բանակային Կլյաչինը առաջարկում է երգ հորինել հերոս Լեդյանովի մասին։ Այդ երգը մարտակոչ է, մարտիկների ձեռքերը հրացանների ու գնդացիրների վրա են, թշնամին պատասխան կրակ է սկսում։ Ապա իջնում են գետնափոր, խնդրում, որ ջութակահարը նվագի։ Ջութակի երգը հիշեցնում է հայրենի երկիրը, Սայաթ-Նովայի և Կոմիտասի երգերը։ Երաժիշտը երազում է։ Միգուցե նա հիշում է իր ընկերուհուն՝ Տաթևիկին, նաև իրենց որդուն՝ Դավիթին, կամ, միգուցե երեք տարի մտքով հետ է գնացել է, երբ Մոսկվայի մեծ թատրոնում երգում էր իր ընկերուհին, նվագում էր ինքը։ Գարուն է։ Հեղինակի ականջում երեկվա երգի արձագանքներն են։ Զորամասը նոր մարտի է պատրաստվում, հնչում է սովետական քայլերգը, և հոգու մեջ որոտում է մի ձայն, որը մարտի է կանչում։ Կեսգիշեր է։ Եղևնու անտառում նվագում է Հակոբ Սեպունու ջութակը։

## Տես նաև

* Մեծ տան զավակները
* Եղբայրները (Հրաչյա Քոչար)
* Հերոսների ծնունդը
* Ռուս մարդու տունը
* Նախօրյակին
* Բարեկամություն (Հրաչյա Քոչար)

## Ծանոթագրություններ

## Արտաքին հղումներ
*Հրաչյա Քոչար

Կատեգորիա:Հրաչյա Քոչարի ստեղծագործություններ
Կատեգորիա:1942 գրքեր
Լուիս Ֆիլիպ Օլիվերա

**Լուիս Ֆիլիպ Օլիվերա** (, ), հայտնի է որպես **Լուչենցո** (), ֆրանսիացի երգիչ, ծագումով պորտուգալացի, ռեգգեթոն ժանրում կատարող և պրոդյուսեր: Նրա ծնողները Պորտուգալիայից ներգաղթյալներ են։ Լուչենցոն հայտնի է որպես «Vem Dançar Kuduro» պարային հիթի հեղինակ, որը ձայնագրվել է ամերիկացի ռեփեր Բիգ Ալիի մասնակցությամբ։ Նույն երգի ադապտացիան ձայնագրվել է պուերտոռիկացի ռեգգետոն արտիստ Դոն Օմարի կողմից՝ Լուչենցոյի մասնակցությամբ՝ «Danza Kuduro» անվամբ։

## Կարիերա
Լուչենցոյի առաջնաելութային սինգլը՝ «Emigrante del mundo»-ն, թողարկել է Scopio Music լեյբլը 2008 թվականին՝ ռեգգի/ռեգգետոն ժանրում և լեզուների խառնուրդով: 2009 թվականին թողարկվել է «Dame reggaeton» երգը, իսկ 2010 թվականին Լուչենցոյի գլխավոր հիթը՝ «Vem Dançar Kuduro»-ն՝ Big Ali-ի մասնակցությամբ անգլերեն և պորտուգալերեն: Երգը մտել է շվեյցարական հիթ-շքերթի լավագույն 40-յակ (31-րդ տեղը): 2010 թվականի օգոստոսի 15-ին թողարկվել է իսպաներեն տարբերակը՝ Դոն Օմարի և Լուչենցոյի մասնակցությամբ՝ «Danza Kuduro» վերնագրով, իսկ օգոստոսի 17-ին՝ իսպաներեն տարբերակի տեսահոլովակը:: Սինգլը ներառվել է Դոն Օմարի *Meet the Orphans* հավաքածուի մեջ: 2015թ հուլիսի 1-ին պորտուգալախոս ունկնդիրների համար թողարկվել է «Vida Louca» երգը՝ որպես VIDISCO ժողովածուների շարքի մի մաս, որը հասանելի է iTunes Portugal-ում: 2015 թվականի հուլիսի վերջին Լուչենցոն սինգլի առաջխաղացման շրջանակներում ելույթ է ունեցել *SIC*, *[[RTP Internacional|RTP]]* և *TVi* հեռուստաալիքներով՝ բացատրելով, որ ցանկանում է սինգլը ներկայացնել նախ հայրենիքում, իսկ հետո թողարկել դրա տարբերակը իսպանախոս լսարանի համար։

## Սկավառակագրություն
### Ստուդիական ալբոմներ

## Սինգլներ
### Հիմնական կատարող

### Հյուր արտիստ

## Մրցանակներ
### 2011

* Latin Rhythm Airplay՝ *Danza Kuduro* (Don Omar feat. Lucenzo)

### 2012
**Latin Billboard**

* Latin Song of the Year (Vocal event)՝ *Danza Kuduro* (Don Omar feat. Lucenzo)
* Latin Rhythm Airplay՝ *Danza Kuduro* (Don Omar feat. Lucenzo)
* Digital Song of the Year՝ *Danza Kuduro* (Don Omar feat. Lucenzo)

**American Billboard**

* Top Latin Song՝ *Danza Kuduro* (Don Omar feat. Lucenzo)

## Ծանոթագրություններ

## Արտաքին հղումներ
* Официальный сайт

Կատեգորիա:Ռեփերներ
Կատեգորիա:Ֆրանսիացի երգիչներ
Պալատրուսարդի

**Պալատրուսարդի,** հետագայում հայտնի որպես  **Պալա Վոբիս**, **Պալա Թաքեր**, **Մազդա Պալաս** և **Պալա Շարպ**, նախկին փակ մարզադաշտ Իտալիայի Միլան քաղաքում: Այն ունեցել է 8479 նստատեղ և հյուրընկալել համերգներ ու մարզական միջոցառումներ: Այն կառուցվել է 1985 թվականին՝ փոխարինելու երկու նախկինում գոյություն ունեցող կառույցներին՝ Սպորտի պալատին և Պալատենդային: Այն չի գործում 2013 թվականից։

Ասպարեզը հյուրընկալել է 1987 թվականի Բասկետբոլի միջմայրցամաքային գավաթի խաղարկությունը, որտեղ «Ֆիլիպս Միլանո»-ն հաղթել է«Բարսելոնա»-ին։

## Պատմություն, անվանակոչում
1986 թվականին բացվելիս այն անվանակոչվել է տեղացի նորաձևության դիզայներ և ձեռնարկատեր Նիկոլա Տրուսարդիի անունով։

Այլ անվանակոչման իրավունքների գործարքների մեջ են մտնում Vobis համակարգչային ընկերությունը (1996–2002), ավտոմեքենաների արտանետումների վերահսկման Tucker ընկերությունը (ասպարեզը հովանավորելու իրավունքները ստանալուց հետո, 2002 թվականի առաջին կեսին այն վերանվանվեց Պալա Թաքեր), և Մազդա ավտոարտադրողը (2002-ից 2007 թվականներին ասպարեզը հայտնի էր որպես Մազդա պալաս): 

Մարզադաշտը ի վերջո անցել է  Sharp էլեկտրոնիկայի կորպորացիային՝ կնքված պայմանագրի շրջանակներում, որը ուժի մեջ է մտել 2007 թվականից։ 2007 թվականից մինչև շենքի փակումը 2011 թվականի ապրիլի 30-ին ասպարեզը կոչվել է Պալա Շարպ։

## Պատկերասրահ

image:PalaTrussardi (1987).jpg||alt=PalaTrussardi during an Olimpia Milano basketball game
image:PalaTrussardi (esterno).jpg||alt=PalaTrussardi outside in the 80s


## 2026 թվականի ձմեռային օլիմպիական խաղեր
Քննարկվել է Պալատրուսարդին վերանորոգելու և 2026 թվականի ձմեռային օլիմպիական խաղերի համար «ՊալաԻտալիա Սանտա Ջուլիա»-ի հետ միասին հոկեյի համար օգտագործելու հնարավորությունը։ Այս տարբերակը հետագայում մերժվել է մեծ ծախսերի պատճառով։

## Ծանոթագրություններ

## Արտաքին հղումներ
*Official site

Կատեգորիա:1986 կառուցումն ավարտված շենքեր և կառույցներ
Կատեգորիա:Մարզադաշտեր Իտալիայում
Կատեգորիա:Միլանի շենքեր և կառույցներ
Յակոբ Նուֆեր

**Յակոբ Նուֆեր** (), շվեյցարացի խոզաբույծ, որը, ըստ որոշ տեղեկությունների, 1500 թվականին կատարել է առաջին հաջող կեսարյան հատումը կենդանի կնոջ՝ իր կնոջ վրա։ Նա ապրել է Զիգերսհաուզենում՝ Շվեյցարիայի հյուսիսում գտնվող Թուրգաու կանտոնում։

## Կեսարյան հատում
1500 թվականին Նուֆերի կինը՝ Էլիզաբեթ Ալեսպաչին, սկսել է ծննդաբերել, բայց մի քանի օր չի կարողացել դուրս հրել նորածնին։ Նուֆերը որոշել է վիրահատել նրան. նա իշխանություններից թույլտվություն է խնդրել դա անելու համար, ապա կանչել է տասներեք մանկաբարձուհիների, չնայած վիրահատությունից առաջ բոլորը, բացի երկուսից, դուրս են եկել սենյակից։ Նուֆերը մեկ կտրվածքով բացել է Ալեսպաչինի արգանդը, հանել նորածնին և, ինչպես կարում էր խոզուկին նրա սեռական օրգանների վրա վիրահատություն կատարելուց հետո, կարել է վերքը։ Նուֆերը, ինչպես այդ ժամանակվա գինեկոլոգների մեծ մասը, հավանաբար չի կարել արգանդը։ Նորածինը, որը տղա էր, լավ առողջություն է ունեցել և ապրել է 77 տարի։ Վիրահատությունից հետո Ալեսպաչինը ևս հինգ երեխա է ունեցել, այդ թվում՝ երկվորյակներ։

Դեպքի մասին պատմել է Կասպար Բաուհինին միայն ութսուն տարի անց՝ 1582 թվականին,  ֆրանսիացի բժիշկ Ֆրանսուա Ռուսեի *«Traitte Nouveau de l'hysterotomotokie, ou enfantement Caesarien»* մանկաբարձական տրակտատի լատիներեն թարգմանության մեջ։ Ալեսպաշինի հետագա անբարդ բնական ծննդաբերությունների փաստը պատմաբաններին ստիպել է կասկածի տակ դնել Բաուհինի վիրահատության մասին պատմությունը և ենթադրել, որ հղիությունը կարող էր արգանդից դուրս լինել։

## Ծանոթագրություններ

Կատեգորիա:15-րդ դարի ծնունդներ
Կատեգորիա:16-րդ դարի մահեր
Կատեգորիա:Անասնաբույժներ
Կատեգորիա:Կեսարյան հատում
Կատեգորիա:Մանկաբարձություն
Կատեգորիա:Շվեյցարացիներ
Էմերի Լեման

**Էմերի Չենսի Լեման** (, ), ամերիկացի չմշկորդ, չմշկասահքի աշխարհի գավաթի բազմակի մրցանակակիր պատանիների շրջանում (հյուսիսամերիկյան տարածաշրջան), ԱՄՆ-ում չմշկասահքի ազգային առաջնություն պատանիների և մեծահասակների տարիքային կարգերում, ինչպես նաև տեղական և միջազգային այլ մրցումներում։ 2014 և 2018 թվականների  Ձմեռային օլիմպիական խաղերի մասնակից (տասնյոթ տարեկանում դարձել է մրցույթի ամենաերիտասարդ մասնակիցը ԱՄՆ-ի թիմում), 2022 թվականի Օլիմպիական խաղերի բրոնզե և 2026 թվականի Օլիմպիական խաղերի արծաթե մեդալակիր։

## Կենսագրություն
Էմերին Լեմանը ծնվել է Միլուոքի քաղաքում (Վիսկոնսին նահանգ, ԱՄՆ), ազգությամբ հրեա է: Իննամյա տարիքից զբաղվել է հոկեյով Չիկագոյի ակումբներից մեկում, ապա մայրը նրան համոզել է զբաղվել չմշկասահքով։ Պրոֆեսիոնալ մարզումներն սկսել է «ASE (Academy of Skating Excellence)» ակումբում (Միլուոքի ): Ակումբում նրա պատրաստման համար պատասխանատու է մարզիչ Էրիկ Սիփուրանը  (), իսկ  հավաքականի կազմում՝ Թոմ Քուշմանը ()։ Սովորել է Մարքետի համալսարանում (Միլուոքի)` ստանալով քաղաքացիական շինարարության ինժեների մասնագիտություն։

2014 թվականի մարտի 8-ին «Ֆոսսենհալեն» սահադաշտում  բոլոր ելույթների արդյունքում 155,808 միավորով նա ընդհանուր հաշվարկում գրավել է երրորդ տեղը: Ավելի բարձր դիրքերը զիջել է Նիդեռլանդներից եկած մրցակիցներին՝ Վիլեմ Հոլվերֆին (155.571 - 2-րդ տեղ) և Պատրիկ Ռուստին (154.723 - 1-ին տեղ):

2018 թվականի Ձմեռային օլիմպիական խաղերում,  որը եղել է երկրորդը իր կարիերայում, Էմերի Լեմանը մասնակցել է 5000 մ անհատական մրցումներին և թիմային մրցավազքից: 2018 թվականի փետրվարի 11-ին Կաննի Օլիմպիական օվալում 5000 մ մրցավազքում ցույց է տվել 6:31.16 (+21.40) արդյունք: Ամփոփիչ հաշվարկում Էմերին զբաղեցրել է 21-րդ հորիզոնականը։  2018 թվականի փետրվարի 21-ին Կաննի օլիմպիական օվալում թիմային հետապնդման մրցավազքում ամերիկացի չմշկորդները 3:50.77 արդյունքով գրավել են երկրորդ տեղը D խմբի եզրափակիչ մրցավազքում: Վերջնական հաշվարկում նրա թիմը զբաղեցրել է 8-րդ տեղը։ Օլիմպիական խաղերից հետո Լեմանը հայտարարել է, որ պատրաստվում է ժամանակավորապես դադարեցնել ելույթները, սակայն դեռ չի մտածում կարիերան ավարտելու մասին։

2026 թվականի Ձմեռային օլիմպիական խաղերում նվաճել է արծաթե մեդալ։

## Ծանոթագրություններ

## Արտաքին հղումներ
* Էմերի Լեմանի էջը Speedskatingresults.com կայքում 
*  Էմերի Լեմանի էջը Չմշկասահորդների միջազգային միության կայքում
* Էմերի Լեմանի էջը Olympic.org կայքում
* Էմերի Լեմանի էջը Team USA կայքում

Կատեգորիա:2022 թվականի Ձմեռային օլիմպիական խաղերի բրոնզե մեդալակիրներ
Կատեգորիա:2026 թվականի Ձմեռային օլիմպիական խաղերի արծաթե մեդալակիրներ
Կատեգորիա:Ամերիկացի չմշկորդներ
Google DeepMind

**DeepMind Technologies Limited**-ը, որը գործում է որպես Google DeepMind կամ պարզապես DeepMind, բրիտանա-ամերիկյան արհեստական ​​ինտելեկտի հետազոտական ​​լաբորատորիա է, որը ծառայում է որպես Alphabet Inc.-ի դուստր ձեռնարկություն: Այն հիմնադրվել է Մեծ Բրիտանիայում 2010 թվականին, և Google-ի կողմից ձեռք է բերվել 2014 թվականին և 2023 թվականի ապրիլին միավորվելով Google AI-ի Google Brain բաժնի հետ, դարձել է Google DeepMind։ Ընկերության գլխավոր գրասենյակը գտնվում է Լոնդոնում, իսկ հետազոտական ​​կենտրոնները գտնվում են ԱՄՆ-ում, Կանադայում, Ֆրանսիայում, Գերմանիայում և Շվեյցարիայում:

2014 թվականին DeepMind-ը ներկայացրեց նեյրոնային Թյուրինգի մեքենաներ (նեյրոնային ցանցեր, որոնք կարող են մուտք գործել արտաքին հիշողություն ինչպես սովորական Թյուրինգի մեքենան): Ընկերությունը ստեղծել է բազմաթիվ նեյրոնային ցանցերի մոդելներ, որոնք ուժեղացված ուսուցմամբ  մարզվել են՝ տեսախաղեր և սեղանի խաղեր խաղալու համար: Այն նորությունների առաջին տողերում հայտնվեց 2016 թվականին, երբ AlphaGo ծրագիրը հաղթեց Գոյի աշխարհի չեմպիոն Լի Սեդոլին հինգ խաղից բաղկացած խաղում, որը հետագայում ցուցադրվեց AlphaGo վավերագրական ֆիլմում: Ավելի ընդհանուր ծրագիր AlphaZero-ն, մի քանի օր ինքն իր դեմ խաղալուց հետո, օգտագործելով ուժեղացված ուսուցում, հաղթեց գո, շախմատ և շոգի (ճապոնական շախմատ) խաղացող ամենահզոր ծրագրերին: Այդ ժամանակվանից ի վեր DeepMind-ը մարզել է խաղերի՝ (MuZero, AlphaStar), երկրաչափության՝ (AlphaGeometry) և ալգորիթմների հայտնաբերման՝ (AlphaEvolve, AlphaDev, AlphaTensor) մոդելներ:

2020 թվականին DeepMind-ը զգալի առաջընթաց գրանցեց սպիտակուցների ծալման խնդրի լուծման գործում՝ օգտագործելով AlphaFold-ը, որը հասավ սպիտակուցների ծալման կանխատեսման չափանիշային թեստերի  ռեկորդների: 2022 թվականի հուլիսին հայտարարվեց, որ AlphaFold տվյալների բազայում կբեռնվեն ավելի քան 200 միլիոն կանխատեսված սպիտակուցային կառուցվածքներ, որոնք ներկայացնում են գրեթե բոլոր հայտնի սպիտակուցները:

Google DeepMind-ը պատասխանատու է Gemini-ի (Google-ի մեծ լեզվական մոդելների ընտանիք) և այլ, ինչպիսիք են տեքստից պատկեր Imagen մոդելը, տեքստից տեսանյութ Veo մոդելը և տեքստից երաժշտություն Lyria մոդելը,  գեներատիվ արհեստական ​​բանականության գործիքների մշակման համար:

## Ծանոթագրություններ
Նախօրյակին

**«Նախօրյակին»**, Հրաչյա Քոչարի պատմվածքներից։ Գրվել է 1942 թվականին և անդրադառնում է Հայրենական պատերազմի օրերին։

## Գնահատական
Քոչարի խոսքը մշտապես լարված է ու հագեցած անմիջական խորհրդածություններով պատերազմին մասնակցող հայ ժողովրդի զավակների ազգային հպարտության ու ժողովրդի պատմական երթուղիների մասին (օրինակ՝ հայ ժողովրդին ուղղված խսքերը «Բարեկամություն» պատմվածքի վերջում), հերոսության ժամանակակից ըմբռնման մասին («Հերոսը» և «Հերոսների ծնունդը» ակնարկների հեղինակային դատողությունները), ժողովուրդների եղբայրության հզոր ուժի մասին և այլն։ Նման խորհրդածությունները ոչ թե հեռացնում են գրողին տեսած ու զգացած կենսական պատկերների ճշմարիտ վերարտադրությունից, այլ հակառակը՝ խորացնում են անմիջական տպավորությունից ստացած պատկերը նոր իմաստավորումներով։

## Սյուժե
Հրաչյա Քոչարի «Նախօրյակին»  պատմվածքում ներկայացված է Հայրենական մեծ կռվի օրերը: Պատմվածքը գրված է առաջին դեմքով: Գրողը ներկայացնում է, որ իր գումարտակային կոմիսար ընկեր Սլեպցովի հետ գնում են զորամասի ստորաբաժանումները: Սլեպցովի հրամանով բանակայինները հավաքված  յուրաքանչյուրը պատմում է իր ձախորդություններից և օրը կոչում են «Մարտական փորձի փոխանակման օր»: Առաջինը սկսում է լեյտենանտ Վլադիմիր Ֆյոդորովիչ Ախալկացաշվիլին: Նա պատմում է՝ աշնան օրերին իր դասակով ինչպես է ետ մղել գերմանացիների գրոհը: Մի անգամ էլ նահանջում է, բայց դա չի ընդունվում հրամանատարի կողմից: Պատմում է, թե ինչպես մի անգամ գերմանացիներին դուրս են քշում իրենց դիրքերից, ոչ մի քայլ ետ չեն գնում, մինչև որ վեց հոգով կարողանում են դուրս քշել թշնամուն: Սա կարծես մեզ հիշեցնում է Գևորգ Մարզպետունու մղած հաղթական մարտը՝ քսան քաջերի հետ: 
Հաջորդը պատմում է սերժանտ-գնդացրորդ Իլյա Անդրեևիչ Բուրուխինը: Նա քաջ էր, առաջին գծում էր հայտնվել միջնորդությամբ: Կարոտով է պատմում ընկերներին բանակային կյանքի մասին, հիշում Կիևը: Իսկ Դյաչկովը շատ համարձակ էր:Նա կարողանում է լեզու բերել՝ մեջքին բերելով գերմանացու: Չէ՞ որ պատերազմը առանց վտանգի չի կարող լինել:Դոնի կոզակը հայտնի Լոզովոյների ընտանիքից էր, հերոսի որդի: Նրա հայրը՝ Իվան Լոզովոյը, գերմանացիների դեմ կռվելիս 1916 թ. հերոսի մահով ընկել է: Սա էլ հոր նման հերոս է: Կարողանում է թշնամուն մոլորեցնելով խլել սահնակը, ինչի համար էլ պարգևատրվում է: Այսպես բոլորը պատմում են իրենց պատմությունները  և որոշում  են հաջորդ օրը տպագրել, իսկ վերնագրը դնել «Նախօրյակին», որ վաղվա օրն էլ հետը կապվի: Հեղինակը նշում է, որ ինքը չի ստեղծել այս պատմությունները, այլ մարդիկ են ստեղծել կռվի մեջ՝ կյանքով ու արյունով:

## Տես նաև

* Մեծ տան զավակները
* Եղբայրները (Հրաչյա Քոչար)
* Հերոսների ծնունդը
* Ռուս մարդու տունը
* Գեներալի քույրը
* Բարեկամություն (Հրաչյա Քոչար)

## Ծանոթագրություններ

Կատեգորիա:Հրաչյա Քոչարի ստեղծագործություններ
Կատեգորիա:1968 գրքեր
Կանաչ դարպաս

«**Կանաչ դարպաս**», հայ գրող, հրապարակախոս, Հայաստանի գրողների միության անդամ Սերո Խանզադյանի պատմվածքներից, որը զետեղված է «Ձմեռային պատմվածքներ» շարքում։ Գրվել է 1960 թվականին։

## Գնահատական
Սերո Խանզադյանի կենդանի ու բնական, պայմանականություններով չմիջնորդվող, իրական զննումներով հարուստ պատմվածքը տվյալ ժամանակաշրջանին հատուկ ռեալիստական ուղղության ուշագրավ երևույթներից է։

## Սյուժե
Պատմվում է երկու որբ ընկերների՝ Սանթրու և Լելեի մասին։ Նրանք ամռանը ապրում էին փողոցներում, ձմռանը՝ մարագներում, գոմերում։ Մեծը Սանթրին էր՝ շեկ մազերով, կռվարար, ակտիվ։ Լելեն նիհար էր, ավելի հանգիստ բնավորությամբ։ Երկու ընկերներն ամեն օր լուծում էին մի մեծ հարց՝ ինչպես չմնալ սոված։ Երբեմն հաջողվում էր կշտանալ, սակայն դա տարվա մեջ լինում էր մեկ-երկու անգամ։ Մի անգամ դարբնի տանը ածուխ թափելու դիմաց նրանց լավաշ ու պանիր են տալիս։ «Ածուխը կրեցին ու կանգնեցին բակի մեջտեղը՝ միմյանց կպած, մեկը մյուսից խոնարհ։ Սանթրին հայացքը ման էր ածում շուրջը, քիթը տնկում՝ մառանից ու հացատնից եկող բույրերի կողմը»։ Նաև մեռելոցի օրերին էին կուշտ լինում։ Հեղինակը պատմում է, թե ինչպես մեռելոցին գերեզմանաքարի հետևում ընկերները թաքնվել և սպասում էին, որ իրենց խղճան ու հաց տան։ Այսպես ծանր օրեր քաշելով՝ անց էին կացնում իրենց կյանքը։ Եվ մի օր էլ դարբնի տանը կրկին ածուխ թափելու ժամանակ նրա կինը ասում է, որ կարող են կոլխոզ մտնել և իրենց փորը կուշտ պահել։ Այնտեղ աշխատել հաջողվում է միայն Սանթրուն։ Նրան ուղարկում են սար՝ որպես գառնարած։ Սա չի մոռանում իր ընկերոջը և աշխատանքից բաժին է ուղարկում։ Երբ ցրտում է, Սանթրին վերադառնում է գյուղ, և Լելեի հետ  բարձրանում են իրենց պապերի քարանձավը։ Այնուհետև կատարվում է մի դեպք, որը բաժանում է որբ ընկերներին։ Սանթրին գառներին տարել էր ձմեռանոց, իսկ այդ ընթացքում գյուղ են գալիս մարդիկ և Լելեին ևս երկու որբերի հետ տանում մանկատուն՝ չնայած Լելեի փախուստի փորձերին։ Այս միջադեպից հետո նրանք երկար տարիներ չեն տեսնվում։ Մի օր Լելեն, որ արդեն Լազար Խաչատրյանն էր, վերադառնում է գյուղ՝ Սանթրուն գտնելու նպատակով։ Գալիս  և այն գտնում է  ամբողջովին փոփոխված՝ նորոգված տներով, մարդաշատ։ Եվ վերջապես հասնում է ընկերոջ տուն, որը առանձնանում էր իր կանաչ դարպասներով։ Հենց այդտեղ էլ հանդիպում են մանկության, ցավի ու որբության ընկերները։ Նրանք գրկախառնվում են և սկսկում ջերմությամբ զրուցել մինչև առավոտ։ «Եվ այս ամենը գեղեցիկ երգ էր թվում Լալազարին, անցյալի քաղցած երգից հետո, որ չի լսվում այլևս, բայց հնչում էր տարիներ առաջ և ասես վերջ չէր ունենակու»։

## Կերպարներ

* Սանթրի- Ալեքսան
* Լելե- Լալազար Խաչատրյան

## Տես նաև
* Լույսը հնձանից
* Խոսում է մագաղաթի պատառիկը
* Վարք Մաշտոցի (Սերո Խանզադյան)
* Ամիրդովլաթ՝ որդի Եղիայի
* Հայրենի կարգավ
## Ծանոթագրություններ

## Արտաքին հղումներ

* Հայերեն ձայնային գրքեր (աուդիոգրքեր) համացանցում։ Սերո Խանզադյան
* Նա, ով հասկացավ քարերի լեզուն. Սերո Խանզադյան-100

Կատեգորիա:Սերո Խանզադյանի ստեղծագործություններ
Կատեգորիա:1983 գրքեր
Սիոնի երեխաները

«**Սիոնի երեխաները»** (), Հենրիկ Գրինբերգի՝ «լեհ հրեաների ճակատագրի» մասին գիրք

## Սյուժե
1994 թվականին լույս տեսած «Սիոնի երեխաները» գիրքը համարվում է փաստավավերագրական ստեղծագործություն, որը հիմնված է փաստաթղթերի հավաքագրման վրա, որոնց կազմվել են 1943 թվականին Ենթամանդատային Պաղեստինում Տեղեկության Արևելյան կենտրոնի, լեհական կառավարական կազմակերպության կողմից։ Գիրքը պարունակում էր Խորհրդային միությունից Պաղեստին տեղահանված հրեա երեխաների վկայությունները։ Գրինբերգը կազմակերպել էր «հարցազրույցների ժողովածու», որպեսզի հիշացնի Հոլոքոստը վերապրածի մասին։ Երկրորդ համաշխարհային պատերազմի իրադարձությունները, որոնք վերապրել եմժն լեհ երեխաները, նույնպես թույլ տվեցին հիշել իրենց կյանքը նախքան պատերազմը։ Բացի «գերմանացիների և ռուսների ժամանումը», քննարկվել է նաև պատերազմը սկսվելու մասին հիշողությունները, ճանապարհորդություններն ու տարագրության մեջ գտնվող երեխաների կյանքը, ինչպես նաև նրանց դրությունն այն բանից հետո, ինչ այսպես կոչված Վլադիսլավ Սիկորսկու համաձայնագիրը թույլ էր տալիս նրանց լքել աշխատանքային ճամբարները։ Շատ երեխաները ստիպված էին հաթահարել դժվարությունները՝ մնալով որբ գաղթյալներ։ Գրինբերգի «Սիոնի երեխաները» գրիքի համար հիմնք հանդիսածաց բնօրինակ փաստաթուղթը պահպանվում է Սթենֆորդի համալսարանի ենթակայության տակ գտնվող Գուվերի համալսարանում։

## Երեխաների ինքնություն
Գրիբերի «Սիոնի երեխաները» գրքում ներառված է լեհ երեխաների բնօրինակ ցանկը, որոնք գնացել էին Էրեց-Իսրայել «1994 թվականի փետրվարի 18-ին, նրանք, որոնք հասել են 1943 թվականի օգոստոսին, և նրանք, որնոնք ցուցմունք են տվել»։ Այդ երեխաները փախել են շրջափակված Լեհաստանից Ռուսաստան, նախքան հասել են Էրեց-Իսրայել։

## Թարգմանություններ
Գրիբերի գիրքը իսկզբանե հրատարակվել է լեհերենով  *Dzieci Syjonu* (Վարշավա) անվանմամբ 1994 թվականին։ Արդյունքում, 1995 թվականին այն թարգմանվել է եբրայերեն Զեև Շուսի կողմից։ Գրիբերի «Սիոնի երեխաները» գիրքը թարգմանվել է անգլերեն լեզվով Միավորված ազգերի կազմակերպության թարգմանչուհի Ժակլին Միթչելի կողմից, և հրատարակվել է  Northwestern University Press հրատարակչության կողմից 1997 թվականին։

## Ծանոթագրություններ

## Տես նաև
* Թեհրանի երեխաները

## Գրականություն
* 

Կատեգորիա:Գրքեր Հոլոքոստի մասին
Պաոծը

**Պաոծը** (), Չինաստանի ավանդական ուտեստ։ Սովորաբար այն պատրաստվում է ալյուրից ու ջրից ստացված խմորով, որը լցոնում են ու շոգեխաշում, և այն ունի բազմաթիվ տեսակներ։

Հաճախ օգտագործվող լցոնները տարբեր մսատեսակներն են, տարբեր բանջարեղեններ, քունջութը, լոբու մածուկը և այլն։ Ներկայումս հայտնի պաոծըներն են՝ Թիենծինի «Կոուպուլի» պաոծըն, Կուանտոնի չաոշաո բաոն, սյաոլոն բաոն, ապուրով բաոն և Շանհայի տապակած բաոն։

## Պատմություն
մինի|200x200փքս|Գոլորշու մեջ պատրաստված բուլկիների պատրաստման գործընթացը
մինի|301x301փքս|Գուբուլիի գոլորշու մեջ պատրաստված բուլկիների պատրաստման գործընթացը
Հան դինաստիայի ժամանակ, քանի որ աղացները լայնորեն կիրառվում էին, գոլորշու վրա պատրաստված լապշան նույնպես տարածվեց ամբողջ Չինաստանում, սակայն այդ ժամանակ դրանք միասին անվանվում էին «պին», «ման», «մանթոու», «ճընպին», «լոնպին», «մանթոու», «մանթոու» և բոլորն առանց լցոնի։

Թան դինաստիայից հետո մանթոուն փոքրացավ և կոչվեց «յուճու», «գուանծյան», «ծինթոու», «մանյի», որոնք նույնպես առանց լցոնի էին։ Մանթոուի մասին կա մի վարկած՝ «գետի աստծուն խաբող մարդու գլուխ»)՝ սակայն դա հաստատող որևէ աղբյուրներ չկան։  Այս տերմինը, հնարավոր է, ծագել է «Շուոֆու»-ի տեքստից, որտեղ ասվում է. «Մանթոու կոչվող սնունդը ի սկզբանե ՇուոՖուի խոհանոցից է»։

«Ավանդույթի համաձայն՝ երբ Ճուկըլյանը դեպի հարավ արշավ էր իրականացնում, տեղական սովորության համաձայն մարդկանց գլուխներ էին զոհաբերում աստվածներին։ Կոնմինը ցանկացավ դադարեցնել սպանությունները և սովորեցրեց նրանց պատրաստել մսով և ալյուրով Գուբուլիի գոլորշու մեջ պատրաստված բուլկիների պատրաստման գործընթացըմարդկային գլուխների նման հացեր։ Այնուհետև այն մնաց որպես «饅» գրություն։  Ստույգ հայտնի չէ, թե այն ժամանակ ինչ արտասանություն և իմաստ է ունեցել, սակայն այն համընկել է «խաբել» (瞞) բառի հնչողության հետ:

Այդ ժամանակվանից սկսած, անկախ նրանից՝ լցոնված էր, թե ոչ, այն սովորաբար կոչվում էր մանթոու։ Գրավոր վկայությունների համաձայն՝ Հյուսիսային Սոն դինաստիայի օրոք, Ճաո Ճընի ծննդյան առթիվ պալատականներին նվիրեցին «պաոծը»: Եվ «մանթոու» բառը աստիճանաբար դարձավ առանց լցոնի պատրաստված խմորեղենի ընդհանուր անվանումը։ Ներկայումս հարավային Սու շրջաններում, անկախ նրանից՝ ներսում լցոն կա, թե ոչ, այն դեռ կոչվում է «մանթոու»․ օրինակ՝ մսով լցոնվածը անվանում են «մսով մանթոու»։

## Տարբեր տեսակի բլիթներ պատրաստված գոլորշու վրա

## Առնչվող իրադարձություններ
2013.12.28 Այդ օրը Չինաստանի կոմունիստական ​​կուսակցության կենտրոնական կոմիտեի գլխավոր քարտուղար, Չինաստանի Ժողովրդական Հանրապետության նախագահ և Կենտրոնական ռազմական հանձնաժողովի նախագահ Սի Ծինփինն այցելել է Պեկինի Յուետան Հյուսիսային փողոցում գտնվող Ցինֆենգ շոգեխաշած բուլկիների խանութ՝ շոգեխաշած բուլկիներ ուտելու։ Այդ ժամանակվանից ի վեր ինտերնետ օգտատերերը Սի Ծինփինին կատակով անվանում են «Շի շոգեխաշած բուլկի»։

## Ծանոթագրություններ

## Արտաքին հղումներ
Օրենքով շիկահերները

**«Օրենքով շիկահերները»** (), 2009 թվականի ընտանեկան կինոկատակերգություն՝ ստեղծված Մետրո-Գոլդուին-Մայեր ստուդիայում։ Այլընտրանքային անվանումն ՝ «Օրենքով շիկահերը 3»։ Այս ֆիլմում Ռիզ Ուիզերսփուն որպես դերասանուհի չի մասնակցում նկարահանումներին, սակայն նա ֆիլմի պրոդյուսերներից մեկն է։

Գովազդային կարգախոսն է՝ «Հավատալ ինքդ քեզ և երբեք նորաձևությունից հետ չմնա՛լ»։

## Սյուժե
Երկու շիկահեր երկվորյակներ Իզաբել (Իզզի) և Անաբել (Էննի) Վուդսերը Մեծ Բրիտանիայից տեղափոխվում են ԱՄՆ, որպեսզի ընդունվեն մասնավոր դպրոց։ Այս դպրոցն ուներ սեփական կանոնները,օրինակ, նրանք պետք է դպրոցական համազգեստ կրեին, որը իրենց ընդհանրապես դուր չէր գալիս։ Նրանց մայրը մահացել էր, իսկ հայրը պրոֆեսոր է, այդ պատճառով նրանք կրթաթոշակ են ստանում։ Ինչպես պարզվեց, կրթաթոշակառուներին այստեղ չեն սիրում, և աղջիկները որոշեցին թաքցնել այդ փաստը։

Նրանք ծանոթանում են Թիֆանիի հետ, աղջիկ, ում հայրը դպրոցի հովանավորներից մեկն էր։ Հենց առաջին հանդիպմանը նա մատնում է իրենց։ Աղջիկները ծանոթանում են նաև կրթաթոշակառուների խմբի հետ։ Այս խմբում Քրիս անունով մի տղա կա, որը Էննիին շատ է դուր գալիս։ Թիֆանին որոշում է ազատվել աղջիկներից։ Իր ընկերոջ՝ Ջասթինի հետ նա մատնում է Իզաբելին և Քրիսին քննության ժամանակ՝ ներկայացնելով ամեն ինչ այնպես, կարծես նրանք արտագրում էին։ Տնօրենը որոշում է հեռացնել Իզաբելին և Քրիսին դպրոցից, բայց նրանք ասում են, որ դպրոցական դատի ժամանակ կապացուցեն իրենց անմեղությունը։ Դատի ժամանակ աղջիկները դժվարությամբ ջրի երես են հանում Թիֆանիին։ Եվ չնայած նրան, որ Թիֆանին սպառնում էր՝ օգտագործելով հոր անունը, նրան և Ջասթինին միևնույն է հեռացնում են դպրոցից։

## Դերերում
* Կամիլլա Ռոսսո — *Էննի*
* Ռեբեկա Ռոսսո — *Իզզի*
* Քրիստոֆեր Քազընս — Ռիչարդ *(աղջիկների հայրը)*
* Բրիթանի Քարեն — *Թիֆանի*
* Լիզա Բեյնս — տնօրեն Էլզա *Հիգինս*
* Քյորթիս Արմսթրոնգ — *Պարոն Գոլդ*
* Ռոուզ Աբդու — *Սիլվիա*
* Բոբբի Կամպո — *Քրիս*
* Չադ Բրոկեի — *Ջասթին*
* Քլոյա Բրիջես — *Էշլի*
* Կունալ Շարմա —*Վիվեկ*
* Քրիստոֆ Սանդերս — *Բրեդ*
* Տանյա Չիսխոլմ — *Մարչի*
* Թեո Օլիվարես —*Ռայն*
* Քերոլայն Ֆոգարտի —*Քաշեր*
* Թրեվոր Դյուկ — *Թոբի*
* Ռոբերտ Բելուշի — *Վայթեր*
* Սերենա Բերնե — *Լեդի Սալես*
* Թերին Կոեն — *Վաննայդ*

## Ծանոթագրություններ

## Հղումներ
*